หุ้นแตะ1,157.01จุดสูงสุดในรอบเกือบ16ปี
เช้าวันนี้ดัชนีหุ้นไทยปิดที่ระดับ 1,157.01 จุด เพิ่มขึ้น 10.75 จุด มูลค่าซื้อขาย 16,607.04 ล้านบาท
29 ก.พ. 2555

เช้าวันนี้ดัชนีหุ้นไทยปิดที่ระดับ 1,157.01 จุด เพิ่มขึ้น 10.75 จุด มูลค่าซื้อขาย 16,607.04 ล้านบาท




ดัชนีหุ้นไทยเช้าวันที่ 29 ก.พ. ปรับตัวเพิ่มขึ้นต่อเนื่องตามโมเมนตัมของตลาดหุ้นโลกที่เป็นบวกมากขึ้น หลังธนาคารกลางยุโรป(ECB)มีแนวโน้มอัดฉีดเงินทุนให้กับธนาคารพาณิชย์อีกระลอก ขณะที่นักลงทุนต่างชาติยังคงทยอยซื้อหุ้นไทยต่อเนื่อง แม้จะเริ่มลดน้อยลงก็ตาม ส่งผลให้เช้าวันนี้ดัชนีหุ้นไทยทำระดับสูงสุดในรอบ 15 ปี 7 เดือน โดยปิดที่ระดับ 1,157.01 จุด เพิ่มขึ้น 10.75 จุด หรือ 0.94% มูลค่าการซื้อขาย 16,607 ล้านบาท
5 อันดับหุ้นที่มีมูลค่าการซื้อขายสูงสุด1. INTUCH  ปิดที่ 52.25 บาท เพิ่มขึ้น 2 บาท หรือ 3.98% มูลค่าการซื้อขาย 1,322.35 ล้านบาท2. PTT ปิดที่ 361 บาท เพิ่มขึ้น 1 บาท หรือ 0.28% มูลค่าการซื้อขาย 766.91 ล้านบาท3. IVL ปิดที่ 39 บาท เพิ่มขึ้น 0.75 บาท หรือ 1.96%  มูลค่าการซื้อขาย 746.36 ล้านบาท4. CPF ปิดที่ 36.25 บาท เพิ่มขึ้น 0.25 บาท หรือ 0.69% มูลค่าการซื้อขาย 731.15 ล้านบาท5. CPALL ปิดที่ 66.25 บาท เพิ่มขึ้น 2 บาท หรือ 3.11% มูลค่าการซื้อขาย 685.80 ล้านบาท 
บริษัทหลักทรัพย์(บล.)ฟิลลิป(ประเทศไทย) ระบุว่า  ตลาดหุ้นฟื้นตัวได้ต่อเนื่องตาม sentiment การลงทุนเชิงบวกในตลาดโลกจากความคาดหวังเรื่องการอัดฉีดเงินอีกระลอกของธนาคารกลางยุโรป(ECB)ให้กับธนาคารพาณิชย์ต่างๆในยุโรป จะช่วยหนุนสภาพคล่องในตลาด ขณะที่ปัจจัยด้านอื่นยังดูเงียบๆ ทำให้วอลุ่มการซื้อขายในแต่ละวันค่อนข้างเบาบางลง ขณะที่นักลงทุนต่างชาติเริ่มสะสมหุ้นในปริมาณที่ลดน้อยลง ดังนั้น แม้นักลงทุนยังคงเทรดหุ้นได้ต่อตามโมเมนตัมเชิงบวกของตลาด  แต่ต้องเพิ่มความระมัดระวังในการเก็งกำไรมากขึ้น หากมีปัจจัยลบแทรกเข้ามาจะทำให้ตลาดดิ่งลงหนักได้รวดเร็วเช่นกัน สำหรับกลยุทธ์การลงทุนระยะสั้นเน้นเก็งกำไรหุ้นรายตัว หรือ อิงหุ้นปันผลดีๆ เป็นหลัก
ผู้สื่อข่าวรายงานว่า ดัชนีหุ้นไทยเช้าวันนี้ทำระดับสูงสุดในรอบ 15 ปี 7 เดือน นับจากระดับ 1,164.81 จุด เมื่อวันที่ 23 ก.ค.2539